বিআরটিএ সূত্র আরো জানায়, রাজধানীতে যত যানবাহন চলাচল করে তার বেশির ভাগ চালকেরই বৈধ ড্রাইভিং লাইসেন্স নেই। রাস্তায় যত রেজিস্ট্রেশন ছাড়া যানবাহন চলাচল করে তার চেয়ে কয়েক গুণ বেশি অবৈধ ড্রাইভিং লাইসেন্সধারী গাড়ি চালায়। তাই দুর্ঘটনা এখন স্বাভাবিক ব্যাপার হয়ে দাঁড়িয়েছে। দুর্ঘটনায় সাথে সংশ্লিষ্ট চালকদের বেশির ভাগের বৈধ  লাইসেন্স নেই। ধীরে ধীরে এ ধরনের চালকের সংখ্যা বেড়েই চলছে। বিশেষ করে যাত্রীবাহী বাস ও হিউম্যান হলার চালকদের বেশির ভাগের কোনো বৈধ লাইসেন্স নেই বলে জানা যায়।